Ultimele luni ale lui Trump la Casa Albă îi costă pe americani 519 milioane de dolari. Unde se duc cei mai mulți bani.
519 milioane $ este factura pentru ultimele luni ale lui Trump la Casa Albă. Cei mai mulţi bani au fost alocaţi pentru armata care a apărat Capitoliul. Cheltuielile includ taxele pentru procese şi securitatea funcţionarilor electorali.
Donald Trump a plecat de la Casa Albă, dar acum vine factura pentru perioada incertă de după alegerile din SUA. The Washington Post a calculat că americanii trebuie să aloce 519 milioane de dolari pentru cele zece săptămâni în care fostul preşedinte Trump n-a dorit să-şi recunoască înfrângerea.Pe ce s-au dus baniiTOTAL: 519.328.369 dolariCea mai mare parte a cheltuielilor, aproape 490 de milioane de dolari, sunt pentru armata care va păzi Capitoliul până la jumătatea lunii martie, după ce pe 6 ianuarie a fost vandalizat de susţinătorii lui Donald Trump.Alte 28 de milioane de dolari au fost necesari pentru securitatea ridicată din ziua inaugurării lui Joe Biden. Cheltuielile mai includ peste 2 milioane de dolari care s-au dus pentru taxele legale ale proceselor legate de invalidarea alegerilor, dar şi securitatea sporită pentru funcţionarii electorali.